钦定古今图书集成/明伦汇编/闺媛典/第055卷 > 曹昂妻张氏
## 钦定古今图书集成/明伦汇编/闺媛典/第055卷 > 曹昂妻张氏

按《河南府志》：“张氏，曹昂妻蕴之女，洛阳人。正德辛亥，
流贼攻围洛阳，昂家东廓。张氏为贼所得，绐贼曰：‘某
已不能脱，有小物，当携之而行’。贼信之，张入门，急送
姑逾短墙以避，张亦携幼子逃。贼觉，逐之至壕畔，水
深不得渡。时昂方据堞城上，张呼曰：‘妾义不为贼辱，
今死君前矣’。掷儿于地，遂赴壕而死。城头观者，皆为”
涕泣，立祠祀焉。